
HOTĂRÂRE  NR. 2  /2026
[bookmark: _Hlk219098824]privind utilizarea excedentului bugetului activităților finanțate integral din venituri proprii al Municipiului Vulcan în anul financiar 2026 pentru finanțarea secțiunii de dezvoltare 


             Consiliul Local al Municipiului Vulcan, întrunit în ședința extraordinară de îndată din data de 12.01.2026,
          Analizând Proiectul de hotărâre nr. 2/1/14/09.01.2026 și Referatul de aprobare                                           nr. 2/1/15/09.01.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri  privind utilizarea excedentului bugetului activităților finanțate integral din venituri proprii al Municipiului Vulcan în anul financiar 2026 pentru finanțarea secțiunii de dezvoltare ;
         Având în vedere Raportul nr. 2/1/16/09.01.2026 al Compartimentului Financiar, Contabilitate din cadrul aparatului de specialitate al Primarului municipiului  Vulcan,
          În baza avizului Comisiei de specialitate „Activități Economico-financiare și Agricultură” înregistrat sub nr. 2/1/17/12.01.2026  a  Consiliului local Vulcan ;
        Având în vedere
-Art.58  alin (1) din Legea 273/2006 privind finanțele publice locale , cu modificările și completările ulterioare
-Ordinul ministrului finanțelor publice nr. 1983/2025 pentru aprobarea   normelor  metodologice de încheiere a exercițiului bugetar al anului 2025,  Capitolului X  pct. 10.6.2.
       În temeiul dispozițiilor art.155 alin. (1) lit. c); alin. 4  lit. a) precum și ale art. 196 alin.(1)  lit. b) din Ordonanța de urgență nr.57/2019 privind Codul administrativ;


HOTĂRĂŞTE:


Art.1 Se aprobă utilizarea excedentului bugetului activităților finanțate integral din venituri proprii al municipiului Vulcan rezultat la încheierea exercițiului bugetar 2025 pentru finanțarea cheltuielilor secțiunii de dezvoltare pentru anul 2026 în sumă de 381.731,46 lei.
              Art.2  Împotriva prevederilor prezentei hotărâri se poate face contestație în conformitate cu prevederile Legii nr. 554/2004 privind contenciosul administrativ, cu modificările și completările ulterioare.


           Art.3 Prezenta dispoziție se comunică Prefectului Județului – Hunedoara, A.J.F.P. Deva, Trezoreriei municipiului Petroșani, Compartimentul Financiar Contabilitate al Municipiului Vulcan și se aduce la cunoștință publică.

  Această hotărâre  fost adoptată cu   următoarele voturi:
  Total consilieri locali:19
  Prezenți:19
  Pentru  : 19
  Împotrivă:0
  Abțineri:0

